Phryg. — Hieropolis (Koçhisar): Hüdāi Kaplicasi — bef. 216 AD — IChUR(1) II,1.xv — IGR 4.696
Region: Asia Minor — Phrygia

εκλεκτης πολεως ο πολειτης τουτ εποιησα ζων ιν εχω φανερω[ς] σωματος ενθα θεσιν ουνομ αουιρκιος [ων ο] μαθητης ποιμενος αγνου ος βοσκει προβατων αγελας ορεσι[ν] πεδιοις τε οφθαλμους ος εχει μεγαλους [και πανθ] οροωντας ουτος γαρ μ εδιδαξε [--------] γραμματα πιστα εις ρωμην ος επεμψεν εμεν βασιληαν αθρησαι και βασιλισσαν ιδειν χρυσοστολον χρυσοπεδιλον λαον δ ειδον εκει λαμπραν σφραγειδαν εχοντα και συριης πεδον ειδα και αστεα παντα νισιβιν ευφρατην διαβας παντη δ εσχον συνομηθεις παυλον εχων επο[μην] πιστις παντη δε προηγε και παρεθηκε τροφην παντη ιχθυν απο πηγης πανμεγεθη καθαρον ον εδραξατο παρθενος αγνη και τουτον επεδωκε φιλοις εσθειν δια παντος οινον χρηστον εχουσα κερασμα διδουσα μετ αρτου. ταυτα παρεστως ειπον αουιρκιος ωδε γραφηναι εβδομηκοστον ετος και δευτερον ηγον αληθως. ταυθ ο νοων ευξαιθ υπερ [αυτου] πας ο συνωδος. ου μεντοι τυμβω τις εμω ετερον τινα θησει ει δ ουν ρωμαιων ταμειω θησει δισχειλια χρυσα και χρηστη πατριδι ιεραπολ[ι] χειλια χρυσα.